kk kk kk kk kk kk kk kk kk kk kk tt kk ky kk kk ru ru kk kk kk de kk kk kk kk kk kk kk kk kk kk kk kk kk kk kk kk kk kk kk kk kk ru kk de ca ru kk de eu ru kk de fr kk ru ru kk ru ca kk de ca kk de de kk ru oc kk ru de kk de zh tg de ru kk de fa kk de fr kk de ca kk de en kk de fr kk de eu kk de oc kk de oc kk de de kk de ca kk de en kk de en kk de fr kk ru en kk kk kk
Мені мәнерлеп оқу өнеріне баулыған – өмір мектебі десем болады | Әдебиет порталы
Әдеби үдеріс Авторлар Кітаптар Аудиокітаптар Жанрлар Кейіпкерлер Блогтар Арнайы жобалар Мультимедиа
Әдебиеттi ешкiм мақтаныш үшiн жазбайды, ол мiнезден туады, ұлтының қажетiн өтейдi сөйтiп...
– Қуат, әлеуметтік желілерде өзің жасаған аудиокітаптарға қатты қызығушылық байқалады. Парақшаларыңда оқырмандарың да мыңдап саналады екен. Мәнерлеп оқу өнеріне қалай келдің?
– Өзіңмен әдебиетсүйер қауым белгілі жазушы Р.Отарбаевтың аудиокітаптары арқылы таныс. Әлеуметтік желілерде бұл аудиокітаптар көп тыңдалымға ие болды. Өткен тәжірибелеріңе сүйене отырып, аудиокітаптың болашағы туралы қандай ой түйдің?
– Бірде Семейге келіп, марқұм ағамыз, жазушы Талғат Кеңесбаевпен таныстым. Ол кісімен көп жыл аралас-құраластығымыз мені әдеби ортаға етене жақын етті десем болады. Жазушының «Олар екеу еді» деген кітабын оқып, қатты әсерленіп, аудиокітап жасағым келді. Идеямды Талғат ағаға ұсынып едім, кішіпейілділігі мен қарапайымдылығы басым ол кісі: «Алдымен Абай мен Әуезовтен бастағаның жөн болар» деп, ұлылардың шығармашылығына назарымды бұрғызды. Екеуіміз ұзақ ақылдаса келе, «Көксеректі» оқитын болдым. Ол кісі бастан-аяқ қасымда болды. Сол алғашқы аудиокітабымызды басып шығардық. Біраз уақыт өте келе, Талғат ағаға әңгімесін оқығым келетінін тағы да айтып едім: «Менен гөрі Рахымжан ағаңның әңгімелерін оқығаның дұрыс, сол кісінің шығармалары әбден лайық», - деп, бұл жолы мені Рахаңмен таныстырды. Марқұм Рахымжан ағаның «Актрисасынан» бастап, отыз шығармасын оқыдым. Бұл мен үшін әрі ауыр еңбек әрі үлкен тәжірибе болды. Ең соңғы оқыған ұзақ шығармам Фатима Забурқызының қырық бес минуттық «Тасжүрек» әңгімесі. Өз тәжірибемде қазақ ақындарының поэзиясын көп оқыдым. Аудиокітаптың болашағы зор деп ойлаймын. Қазіргі үнемі қозғалыстағы өмірімізде құлаққап арқылы тыңдауға, ұзақ жолға шыққан жолаушылардың көлік ішінде тыңдауына аса қолайлы.
– Қазір қысқа оқуларға көшіп жатыр екенсің, мәнісі неде?
– Рас, екі-үш минуттың айналасындағы қысқа, тәлімді сөздерді оқып жүрмін, бұл әлеуметтік желіге салу үшін аса ыңғайлы. Себебі, қазіргі адамдардың ұзақ шығармаларды тыңдап отыруға уақыты шектеулі, сондықтан қысқа дүниелерге қызығушылығы жоғары болып келеді.
– Фейсбук, инстаграмм, телеграмм парақшаларыңда тыңдармандарыңның белсенділігі жоғары екені байқалады...
– Анар ханым, бірде сіз маған Сәуле Досжанның «Тірі жесір» әңгімесін жібергеніңіз есіңізде ме? Дауыстап үйдегілерге оқып беріп едім, қатты ұнатты. Өмірден алынған сюжет, қазақ әйелінің басында жиі болатын ауыртпалық суреттелген шығарма екен. Сол шығармадан үзінді оқып, әлеуметтік желіге салып едім, айналасы жарты сағаттың ішінде жеті мың адам тыңдады. Бұл – карантин кезі болатын. Осы оқшаулану кезінде шығармашылығыма ел назары қатты ауғанын аңғарамын. Жиын-тойға шықпай қалған әнші, әртістердің өздері менің оқығандарымды парақшаларына салып, таратып жатқанын байқап жүрмін. Бұған қарсылығым жоқ, бірақ аты-жөнімді жаза кетуді ұмыт қалдырып жататыны өкінішті.
– Аудиокітап жалпы кітап оқу белсенділігіне әсері болады деп ойлайсың ба?
– Әрине. Жақсы шығармалардың үзінділерін тыңдаған әлеуметтік желі қолданушылары жаңағы шығарманы іздеп жүріп оқитынын жазылған пікірлерден аңғаруға болады.
– Оқырмандарды қазір қандай тақырыптар қызықтырады?
– Ырым-тиымдар, салт-дәстүр туралы, аңыздар мен ел аузынан жазылып алынған фольклорлық шығармаларға қатты аңсары ауатыны байқалды. Осы дүниелерді қысқа да дәмді етіп беруге тырысамын. Бала кезімізде үлкендер «Қолыңды шошайтпа», «Жағыңды таянба» сынды ырым-тыйымдарды көп айтатын, бірақ неге екенін сұрасаң, «жаман болады» дей салатын. Мен ақын-жазушы, ғалым достарыммен ақылдасып отырып, ырым-тыйымдардың мағынасын анықтап, оқып берсем, оқырмандарым ризашылығын білдіріп жатады.
– Алда қандай жоспарларың бар?
– Алда шығармашылық жоспарларым көп. Тыңдармандарыма ұсынғым келетін қазыналы дүниелер баршылық. Аудиокітаптар жасасам деймін. Бірақ қазіргі кезде барлығы қаражатқа келіп тірелетіні рас. Алдағы уақытта жеке сайт ашып, шығармашылығымды сол жерге салып, қысқа үзінділерден толық шығармаға сілтеме арқылы өтетіндей, оңтайлы дүние жасасам деген ойым бар.
– Мағыналы әңгімеңе рахмет, Қуат! Шығармашылығыңа сәттілік тілеймін!
Материалды көшіріп жариялау үшін редакцияның немесе автордың жазбаша, ауызша рұқсаты қажет және Adebiportal.kz порталына гиперсілтеме берілуі тиіс. Авторлық құқық сақталмаған жағдайда ҚР Авторлық құқық және сабақтас құқықтар туралы заңымен қорғалады. adebiportal@gmail.com 8(7172) 57 60 14 (ішкі - 1060)
Мақала авторының көзқарасы редакцияның көзқарасын білдірмейді.
Бақытгүл Баймолдақызы. Жылап аққан жылдарды көзімдегі...
Саят Қамшыгер. Әзербайжан еліне сапардан топтама
Ахмет Салах әл-Мәһди. Күтпеген «келімсек»
Маржан ЕРШУ : «АТЫРАУ  АЙДЫНДЫ ӨЛКЕМ  АРДАҒЫМ - АЙ...»
Нобель сыйлығын француз жазушысы Энни Эрно алды
Ахаңның тойы – Париждің төрінде
Ұлттық рух алыптары: Ахмет Байтұрсынұлы және Ғұмар Қараш үндестігі
Республикалық «Таласбек» сыйлығына шығарма қабылдау жалғасып жатыр
Қирабаев тұрған үйге ескерткіш тақта қойылды
«Талтүс» романындағы Таласбек Әсемқұловтің қаламгерлік қолтаңбасы
Әбіш Кекілбаев. Сардар немесе Ыдырыс Ноғайбаев туралы сөз
Баланы туғаннан бастап әдебиетке қызықтыра білу керек
Бақытгүл Баймолдақызы. Жылап аққан жылдарды көзімдегі...
Мұқтар Әуезовтің “Абай жолы” роман-эпопеясы: атмосфера және стиль
Қаллеки театрында жаңа қойылым!
ТОҒЫЗ ЖОЛДЫҢ ТОРАБЫНДА ОЯНҒАН
Жоба туралы Порталды қолдану ережесі
Авторлар мен баспаларға ISBN алу